title: Saso
text: Saso ye una plana alta acabada en uns baixadons abocaus enta una plana mes gran a on que ye bien envistable. A sobén o suyo suelo ye un cascallo. En muitas zonas d'a Depresión d'Ebro corresponde a faixas fluvials, pero en bell lugar d'a ribera d'Ebro u Monegros tamién se dice saso a un pueyo u cabezo conservando o significau etimolochico orichinal en latín.
  
  Etimolochía 
  A palabra aragonesa saso provién d'o latín SAXUM ("penya"), y ye recurrent en a toponimia d'os Pireneus y val d'Ebro. Tamién trobamos o toponimo sasa que ye a fosilización d'o plural neutro SAXA.
  
  Lista de Sasos 
  Sasé.
  Saso de Biota.
  Saso d'Osera.
  Saso de Sant Mateu de Galligo.
  Sierra de la Cantera d'el Saso (en los termins municipals d'Andorra y Alcorisa, pero muito vistable dende Calanda).
  
  Referencias
  
  Bibliografía 
   Juan Antonio Frago Gracia: Toponimia navarroaragonesa del Ebro (IV): Orónimos. Archivo de Filología Aragonesa. ISSN 0210-5624, Vol. 30-31, 1982, pachinas. 23-62.
  
  Cheomorfolochía